Designet hadde en del begrensninger. Mangelen på halemontert høyderor gjorde at flaps ikke kunne brukes, noe som resulterte i behov for ekstra lang avgangsbane, og høy landingshastighet. Deltavingen begrenset manøvreringsevnen og forårsaket sterke vibrasjoner ved lavtflyging. Noen av fordelene var at det var lett å bygge, kunne holde høy hastighet ved horisontal flyging, og det hadde god plass til drivstoff i de store vingene.